Icon

Description automatically generated

**MAARDU LINNAVALITSUS**

**PLANEERIMIS- JA MAJANDUSOSAKOND**

Detailplaneeringu menetlusest 04.01.2024 nr 7-1.3/30

kaasatud isikud

**Teavituskiri: Vana-Hindreku kinnistu ja lähiala**

**detailplaneeringu algatamine ja avalik väljapanek**

Vana-Hindreku kinnistu ja lähiala detailplaneering algatati Maardu Linnavalitsuse 13.06.2023 korraldusega nr 374. Detailplaneeringu koostamise eesmärk on praegune sihtotstarbeta maa kinnistu jagada üheks äri- ja/või tootmismaa krundiks ja üheks transpordimaa krundiks ning määrata moodustatavale äri- ja/või tootmismaa krundile ehitusõigus kuni 3-korruseliste äri ja/või tootmishoonete ehitamiseks. Ühtlasi määrata detailplaneeringus üldised maakasutustingimused, heakorrastuse, haljastuse, parkimise, liikluskorralduse ja tehnovõrkudega varustamise põhimõtteline lahendus. Planeeringuala suurus on ligikaudu 1,1 ha. Detailplaneeringu koostamise eesmärk on kooskõlas kehtiva Maardu linna üldplaneeringuga.

Detailplaneeringu algatamisettepaneku kohaselt soovitakse jagada kinnistu kaheks krundiks ning ette näha ehitusõigus äri- ja tootmishoonetele. Detailplaneeringuga kavandatakse jagada üheks äri- ja/või tootmismaa krundiks ja üheks transpordimaa krundiks. Äri- ja/või tootmismaa krundile on kavandatud ehitusõigus kuni kolmele kuni kolmekorruselisele äri- ja/või tootmishoone ehitamiseks. Krundile on ette nähtud ehitusõigus äri- ja/või tootmishoonetele maksimaalse ehitisealuse pinnaga kuni 4650 m2, kõrgusega kuni 18 meetrit. Krundi haljastatav/looduslikuna säiliv osa on 20%, millest osa kõrghaljastatakse.

**Detailplaneeringu avalik väljapanek toimub 01.02.2024 kuni 14.02.2024.** Avaliku väljapaneku ajal on kõigil võimalik esitada detailplaneeringu osas oma seisukoht linnavalitsus@maardu.ee või posti teel: Maardu Linnavalitsus, planeerimis- ja majandusosakond, Kallasmaa tn 1, 74111, Maardu. Avalik arutelu toimub 19.02.2024 kell 16:00 Maardu Linnavalitsuse suures saalis.

Detailplaneeringuga on võimalik tutvuda Maardu linna kodulehel: <https://maardu.ee/vana-hindreku-kinnistu-ja-lahiala-detailplaneering> või vastuvõtuaegadel Maardu Linnavalitsuse planeerimis- ja majandusosakonnas.

Lugupidamisega

(allkirjastatud digitaalselt)

Tõnu Kirves

Osakonna juhataja ülesannetes

Annabel Mett 6060731

annabel.mett@maardu.ee